Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 319/14/5511	Žilina, 29.10.2014
EEČ : 2-43-548-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Diecézna charita XXXXX - Dom charity sv. Vincenta, Predmestská 12, 010 01  XXXXX, IČO:42065895 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-73/DI-ZA-2014.
Dňa 07.03.2014 v čase o 19.20 h viedol osobné motorové vozidlo zn. Honda Shuttle, evidenčné číslo XXXXX po ulici Vysokoškolákov v Žiline v smere jazdy od sídliska Vlčince do centra mesta, pričom pri budove Europalace sa plne nevenoval vedeniu vozidla a situácii v cestnej premávke, následkom čoho na riadne vyznačenom priechode pre chodcov došlo k stretu prednej ľavej časti vozidla a chodca XXXXX, ktorý prechádzal zľava doprava v smere jazdy vozidla, ovplyvnený alkoholom 0,76 mg/l pričom mu z nedbanlivosti spôsobil tržnú ranu na pravej strane čela, nad očnicou, povrchovú, 2 cm, pomliaždenie mäkkých častí ľavého ramenného kĺbu veľmi ľahkého stupňa, kožnú odierku v oblasti hrebeňa ľavej lopaty bedrovej a oblasti hornej tretiny ľavého predkolenia, natiahnutie vnútorného postranného väzu pravého kolena s krvácaním do kolenného kĺbu, ktoré zranenia si vyžiadali práceneschopnosť v trvaní od 10.03.2014 do 31.03.2014, 
pričom vodič XXXXX svojim konaním porušil ustanovenie § 4 ods. 1 písm. c), f) zákona č. 8/2009 Z. z. o cestnej premávke.

Odôvodnenie: 
Policajný orgán ODI XXXXX  uznesením pod sp. zn. ORP-73/DI-ZA-2014 dňa 06.04.2014 vzniesol obvinenie XXXXX  pre prečin ublíženia na zdraví podľa § 158  Trestného zákona.

V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodenému bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvineným a poškodeným je zrejmá z dohody uzatvorenej dňa 17. 09. 2014 na Okresnom súdu  v Žiline.

Pred samotným rozhodnutím o schválení zmieru bola obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodeným dobrovoľne.

Výšku peňažnej sumy určenej na verejnoprospešné účely som stanovil na 100,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  Diecéznej charite XXXXX - Dom charity sv. Vincenta, Predmestská 12, 010 01  XXXXX, IČO:42065895, č. účtu: XXXXX, vedený v Slovenskej sporiteľni.  Pričom  suma 100,-€ bola dňa  22. 10. 2014 poukázaná na účet Krajskej prokuratúry v Žiline č. XXXXX vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor